L 305/4 De Europæiske Fællesskabers Tidende 7.11.2002 RÅDETS FORORDNING (EF) Nr. 1973/2002 af 5. november 2002 om ændring af forordning (EF) nr. 2026/97 om beskyttelse mod subsidieret indførsel fra lande, der ikke er medlemmer af Det Europæiske Fællesskab RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 133, under henvisning til forslag fra Kommissionen, og ud fra følgende betragtninger: (1) Ved forordning (EF) nr. 2026/97 ()) vedtog Rådet fælles regler for beskyttelse mod subsidieret indførsel fra lande, der ikke er medlemmer af Det Europæiske Fællesskab. I artikel 6 i forordning (EF) nr. 2026/97 er der anført nogle retningslinjer for beregning af fordelen for modta- geren, herunder markedsreferencen, i forhold til hvilken den beløbsmæssige fordel måles. Det vil være fornuftigt at få præciseret, hvilke regler der bør følges i tilfælde, hvor der ikke eksisterer en markedsreference i det pågæl- dende land. Under sådanne omstændigheder bør refe- rencen fastlægges ved at justere de vilkår, der er gældende i det pågældende land, på grundlag af de i dette land foreliggende faktiske oplysninger. Hvis dette ikke er praktisk muligt, bl.a. fordi sådanne priser eller omkostninger ikke eksisterer eller er upålidelige, bør den relevante reference fastlægges ved hjælp af vilkår på andre markeder. Artikel 4 i forordning (EF) nr. 2026/97 indeholder bestemmelse om, at visse subsidier til miljø, forskning og regionaludvikling ikke er udligningsberettigede. Det er i denne forordnings artikel 10, stk. 5 og 6, desuden fastsat, at der kan indledes undersøgelser for at fastslå, om subsidier er udligningsberettigede, og at der ikke skal indledes undersøgelser, hvis de vedrører visse ikke-udlig- ningsberettigede subsidier. De tilsvarende bestemmelser i WTO-aftalen om subsidier og udligningsforanstaltninger skulle træde ud af kraft den 31. december 1999, hvis ikke WTO-medlemmerne traf en anden beslutning. Da der ikke er truffet en sådan anden beslutning, finder de pågældende bestemmelser ikke længere anvendelse. Derfor er det nødvendigt at vurdere, om bestemmelserne om ikke-udligningsberettigede subsidier i forordning (EF) nr. 2026/97 bør opretholdes. Fællesskabets største handelspartnere anvender således ikke længere disse bestemmelser i deres undersøgelser af udligninger. På denne baggrund og med henblik på at bevare balancen mellem rettigheder og forpligtelser i henhold til nævnte WTO-aftale anses det for hensigtsmæssigt at ophæve bestemmelserne om ikke-udligningsberettigede subsidier i forordning (EF) nr. 2026/97. () EFT L 288 af 21.10.1997, s. 1. (4) I artikel 28, stk. 5, i forordning (EF) nr. 2026/97 er det fastsat, at de anvendte oplysninger, når der er tale om brug af foreliggende faktiske oplysninger, skal kontrol- leres på grundlag af oplysninger fra en række kilder. Det anses for nyttigt at præcisere, at sådanne kilder i givet fald også kan vedrøre oplysninger om verdensmarkedet eller andre repræsentative markeder. Af hensyn til retssikkerheden anses det for hensigtsmæs- sigt at fastsætte, at disse ændringer snarest muligt bør finde anvendelse på alle nye undersøgelser — UDSTEDT FØLGENDE FORORDNING: Artikel 1 Forordning (EF) nr. 2026/97 ændres således: 1) I artikel 6, litra d), tilføjes følgende: »Hvis der ikke for den pågældende vare eller tjenesteydelse i leverings- eller købslandet foreligger sådanne gældende markedsvilkår, der kan anvendes som relevante referencer, finder følgende regler anvendelse: i) de gældende vilkår i det pågældende land justeres på grundlag af de i dette land gældende faktiske omkost- ninger, priser og andre faktorer med et passende beløb, der afspejler de almindelige markedsvilkår, eller ii) hvis det er relevant, anvendes de vilkår, der gælder på et andet lands marked eller på verdensmarkedet, og hvortil modtageren har adgang.« 2) Artikel 4 og artikel 10, stk. 5 og 6, ophæves. 3) I artikel 28, stk. 5, tilføjes følgende punktum: »Disse oplysninger kan i givet fald omfatte relevante oplys- ninger om verdensmarkedet eller andre repræsentative markeder.« Artikel 2 Denne forordning træder i kraft dagen efter offentliggørelsen i De Europæiske Fællesskabers Tidende. Den finder anvendelse på alle undersøgelser, der efter denne forordnings ikrafttræden indledes i henhold til forordning (EF) nr. 2026/97.